O‘zbekiston Respublikasi Davlat statistika qo‘mitasi raisi B. Begalovning “O‘zbekistonda statistik ma’lumotlarning haqqoniyligi, ishonchliligi va ochiqligini ta’minlash masalalari to‘g‘risida”gi axborotini eshitish haqida

“Parlament nazorati to‘g‘risida”gi O‘zbekiston Respublikasi Qonunining 4 va 10-moddalariga muvofiq O‘zbekiston Respublikasi Oliy Majlisining Qonunchilik palatasi qaror qiladi: 
 1. O‘zbekiston Respublikasi Davlat statistika qo‘mitasi raisi B. Begalovning “O‘zbekistonda statistik ma’lumotlarning haqqoniyligi, ishonchliligi va ochiqligini ta’minlash masalalari to‘g‘risida”gi axborotini O‘zbekiston Respublikasi Oliy Majlis Qonunchilik palatasining yalpi majlisida eshitish haqidagi Tadbirkorlar va ishbilarmonlar harakati — O‘zbekiston Liberal-demokratik partiyasi fraksiyasining taklifi qabul qilinsin. 
 2. O‘zbekiston Respublikasi Oliy Majlisi Qonunchilik palatasining Agrar va suv xo‘jaligi masalalari qo‘mitasi eshituvga tayyorgarlik ko‘rilishini hamda o‘tkazilishini tashkil etsin.
 3. Ushbu Qaror O‘zbekiston Respublikasi Vazirlar Mahkamasiga yuborilsin.
 4. Ushbu Qaror qabul qilingan kundan e’tiboran kuchga kiradi.